
Informații generale privind postul

1. Denumirea postului: POLIȚIST LOCAL, CLASA III, GRAD PROFESIONAL ASISTENT 

2. Nivelul postului: EXECUȚIE 

3. Scopul principal al postului: îndeplinirea atribuțiilor în conformitate cu prevederile legale în vigoare. 

Condiții pentru ocuparea postului

1. Studii de specialitate: studii superioare. 

2. Perfecționări (specializări): …--… 

3. Cunoștințe teoretice în domeniul tehnologiei informației: …--… 

4. Limbi străine: …--… 

5. Abilități, calități și aptitudini necesare: …--… 

6. Cerințe specifice: …--… 

7. Competența managerială: …--… 

Atribuțiile postului

În domeniul ordinii și liniștii publice, precum și al pazei bunurilor, poliția locală are următoarele atribuții:

· Menține ordinea și liniștea publică în zonele și locurile stabilite prin planul de ordine și siguranță publică al unității/subdiviziunii administrativ-teritoriale, aprobat în condițiile legii; 

· Menține ordinea publică în imediata apropiere a unităților de învățământ publice, a unităților sanitare publice, în parcările auto aflate pe domeniul public sau privat al unității/subdiviziunii administrativ-teritoriale, în zonele comerciale și de agrement, în parcuri, piețe, cimitire, precum și în alte asemenea locuri publice aflate în proprietatea și/sau în administrarea unităților/subdiviziunilor administrativ-teritoriale sau a altor instituții/servicii publice de interes local, stabilite prin planul de ordine și siguranță publică; 

· Participă, împreună cu autoritățile competente prevăzute de lege, potrivit competențelor, la activități de salvare și evacuare a persoanelor și bunurilor periclitate de calamități natural ori catastrofe, precum și de limitare și înlăturare a urmărilor provocate de astfel de evenimente; 

· Acționează pentru identificarea cerșetorilor, a copiilor lipsiți de supravegherea și ocrotirea părinților sau a reprezentanților legali, a persoanelor fără adăpost și procedează la încredințarea acestora serviciului public de asistență socială în vederea soluționării problemelor acestora, în condițiile legii; 

· Constată contravenții și aplică sancțiuni, potrivit competenței, pentru nerespectarea legislației privind regimul de deținere a câinilor periculoși sau agresivi, a celei privind programul de gestionare a câinilor fără stăpân și a celei privind protecția animalelor și sesizează serviciile specializate pentru gestionarea câinilor fără stăpân despre existența acestor câini și acordă sprijin personalului specializat în capturarea și transportul acestora la adăpost; 

· Asigură protecția personalului din aparatul de specialitate al primarului, din instituțiile sau serviciile publice de interes local la efectuarea unor controale ori acțiuni specifice; 

· Participă, împreună cu alte autorități competente, la asigurarea ordinii și liniștii publice cu ocazia mitingurilor, marșurilor, demonstrațiilor, procesiunilor, acțiunilor de pichetare, acțiunilor comerciale promoționale, manifestărilor cultural-artistice, sportive, religioase sau comemorative, după caz, precum și a altor asemenea activități care se desfășoară în spațiul public și care implică aglomerări de persoane; 

· Asigură paza bunurilor și obiectivelor aflate în proprietatea unității/subdiviziunii administrativ-teritoriale și/sau în administrarea autorităților administrației publice locale sau a altor servicii/instituții publice de interes local; 

· Constată contravenții și aplică sancțiuni pentru nerespectarea normelor legale privind conviețuirea socială stabilite prin legi sau acte administrative ale autorităților administrației publice locale, pentru faptele constatate în raza teritorială de competență; 

· Execută, în condițiile legii, mandatele de aducere emise de organele de urmărire penală și instanțele de judecată care arondează unitatea/subdiviziunea administrativ-teritorială, pentru persoanele care locuiesc pe raza de competență; 

· Participă, alături de Poliția Română, Jandarmeria Română și celelalte forțe ce compun sistemul integrat de ordine și siguranță publică, pentru prevenirea și combaterea infracționalității stradale; 

· Cooperează cu centrele militare zonale în vederea înmânării ordinelor de chemare la mobilizare și/sau de clarificare a situației militare a rezerviștilor din Ministerul Apărării Naționale; 

· Asigură măsuri de protecție a executorilor judecătorești cu ocazia executărilor silite; 

· Acordă, pe teritoriul unităților/subdiviziunilor administrativ-teritoriale, sprijin imediat structurilor competente cu atribuții în domeniul menținerii, asigurării și restabilirii ordinii publice; 

· Are obligația respectării regulamentului de organizare și funcționare al aparatului de specialitate al Primarului, a regulamentului de ordine interioară și a procedurilor interne ale instituției; 

· Prezentele atribuții nu sunt limitative, putând fi completate și cu alte dispoziții emise de conducătorul autorității publice locale. 

· În domeniul circulaţiei pe drumurile publice, poliţia locală are următoarele atribuţii:

· a)asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de prezenta lege în domeniul circulaţiei pe drumurile publice;

· b)verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;

· c)participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;

· d)participă, împreună cu unităţile/structurile teritoriale ale Poliţiei Române, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;

· e)sprijină unităţile/structurile teritoriale ale Poliţiei Române în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;

· f)acordă sprijin unităţilor/structurilor teritoriale ale Poliţiei Române în luarea măsurilor pentru asigurarea fluenţei şi siguranţei traficului;

· g)asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;

· h)constată contravenții şi aplică sancțiuni pentru încălcarea normelor legale privind oprirea, staționarea, parcarea autovehiculelor şi accesul interzis, având dreptul de a dispune măsuri de ridicare a autovehiculelor staționate neregulamentar;

· i)constată contravenții şi aplică sancțiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule;

· j)constată contravenții şi aplică sancțiuni pentru încălcarea normelor rutiere de către pietoni, biciclişti, conducători de mopede, trotinete electrice şi vehicule cu tracţiune animală;

· k)constată contravenții şi aplică sancţiuni pentru nerespectarea prevederilor legale referitoare la circulația în zona pietonală, în zona rezidenţială, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internațional pentru persoanele cu handicap;

· l) aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor/ subdiviziunilor administrativ-teritoriale;

· m)cooperează cu unităţile/structurile teritoriale ale Poliţiei Române pentru identificarea deţinătorului/utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.

· În domeniul disciplinei în construcții și al afișajului stradal, poliția locală are următoarele atribuții:

· Constată, după caz, conform atribuțiilor stabilite prin lege, contravențiile privind disciplina în domeniul autorizării executării lucrărilor în construcții și înaintează procesele-verbale de constatare a contravențiilor, în vederea aplicării sancțiunii, șefului compartimentului de specialitate care coordonează activitatea de amenajare a teritoriului și de urbanism sau, după caz, președintelui consiliului județean, primarului unității administrativ-teritoriale ori al sectorului municipiului București în a cărui rază de competență s-a săvârșit contravenția sau persoanei împuternicite de aceștia. 

· În domeniul protecției mediului, poliția locală are următoarele atribuții:

· Sesizează autorităților și instituțiilor publice competente cazurile de nerespectare a normelor legale privind nivelul de poluare, inclusiv fonică; 

· Participă la acțiunile de combatere a zoonozelor deosebit de grave și a epizootiilor; 

· Identifică bunurile abandonate pe domeniul public sau privat al unității/subdiviziunii administrativ-teritoriale sau pe spații aflate în administrarea autorităților administrației publice locale ori a altor instituții/servicii publice de interes local și aplică procedurile legale pentru ridicarea acestora; 

· Constată contravenții și aplică sancțiuni pentru încălcarea normelor legale specifice realizării atribuțiilor prevăzute la lit. a)-i), stabilite în sarcina autorităților administrației publice locale.

· În domeniul evidenței persoanelor, poliția locală are următoarele atribuții:

· Cooperează cu alte autorități competente în vederea verificării, la cererea acestora, a unor date cu caracter personal, dacă solicitarea este justificată prin necesitatea îndeplinirii unei atribuții prevăzute de lege, cu respectarea reglementărilor legale privind prelucrarea datelor cu caracter personal și libera circulație a acestor date; 

· Constată contravenții și aplică sancțiuni pentru nerespectarea normelor legale privind domiciliul, reședința și actele de identitate ale cetățenilor români, inclusive asupra obligațiilor pe care le au persoanele prevăzute la art. 38 alin. (2) din Ordonanța de urgență a Guvernului nr. 97/2005 privind evidența, domiciliul, reședința și actele de identitate ale cetățenilor români, republicată, cu modificările și completările ulterioare; 

· Cooperează cu serviciile publice comunitare de evidență a persoanelor pentru punerea în legalitate a persoanelor cu acte de identitate expirate și a minorilor cu vârstă peste 14 ani, care nu au acte de identitate. 

· Responsabilități pe linie de securitate și sănătate în muncă

· Trebuie să își desfășoare activitatea, în conformitate cu pregătirea și instruirea sa, precum și cu instrucțiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât și alte persoane care pot fi afectate de acțiunile sau omisiunile sale în timpul procesului de muncă; 

· Să comunice imediat superiorului ierarhic orice situație de muncă despre care au motive întemeiate să o considere un pericol pentru securitatea și sănătatea lucrătorilor, precum și orice deficiență a sistemelor de protecție; 

· Să aducă la cunoștință superiorului ierarhic accidentele suferite de propria persoană; 

· Să coopereze cu superiorul ierarhic, atât timp cât este necesar, pentru a face posibilă realizarea oricăror măsuri sau cerințe dispuse de către inspectorii de muncă și inspectorii sanitari, pentru protecția sănătății și securității lucrătorilor; 

· Să coopereze, pentru a permite superiorului ierarhic să se asigure că mediul de muncă și condițiile de lucru sunt sigure și fără riscuri pentru securitate și sănătate, în domeniul său de activitate; 

· Să își însușească și să respecte prevederile legislației din domeniul securității și sănătății în muncă și măsurile de aplicare a acestora; 

· Să dea relațiile solicitate de către inspectorii de muncă și inspectorii sanitari; 

· Să utilizeze corect echipamentul individual de lucru acordat și, la încetarea contractului de muncă, să îl înapoieze integral angajatorului; 

· Să nu se prezinte la program în stare de ebrietate, sub influența substanțelor halucinogene, oboseală sau boală, să nu consume băuturi alcoolice la locul de muncă, să nu utilizeze telefoane mobile, radiouri, MP3, MP4 playere, care ar putea distrage atenția și ar favoriza producerea de evenimente sau accidente de muncă; 

· Este obligat să cunoască, să respecte și să aplice prevederile legislației de securitate și sănătate în muncă în vigoare, precum și instrucțiunile proprii de securitate și sănătate în muncă; 

· Participă necondiționat la instructajele de securitate și sănătate în muncă la locul de muncă, periodice și suplimentare; 

· Să respecte toate prevederile din instrucțiunile de lucru/control specifice activității; 

· Participă necondiționat la controlul medical la angajare și periodic. 

· Responsabilități în prevenirea și stingerea incendiilor

· Să cunoască și să respecte măsurile de apărare împotriva incendiilor, stabilite de superiorul ierarhic; 

· Să întrețină și să folosească, în scopul pentru care au fost realizate, dotările pentru apărarea împotriva incendiilor, puse la dispoziția organizației; 

· Să respecte normele de apărare împotriva incendiilor, specifice activităților pe care le organizează sau le desfășoară; 

· Să aducă la cunoștință superiorului ierarhic orice defecțiune tehnică ori altă situație care constituie pericol de incendiu; 

· Să respecte regulile și măsurile de apărare împotriva incendiilor, aduse la cunoștință, sub orice formă; 

· Să nu efectueze manevre nepermise sau modificări neautorizate ale sistemelor și instalațiilor de apărare împotriva incendiilor; 

· Să comunice, imediat după constatare, conducătorului locului de muncă orice încălcare a normelor de apărare împotriva incendiilor sau a oricărei situații stabilite de acesta ca fiind un pericol de incendiu, precum și orice defecțiune sesizată la sistemele și instalațiile de apărare împotriva incendiilor; 

· Să coopereze cu lucrătorii desemnați de primar, după caz, respectiv cu cadrul tehnic cu atribuții în domeniul apărării împotriva incendiilor, în vederea realizării măsurilor de apărare împotriva incendiilor; 

· Să acționeze, în conformitate cu procedurile stabilite la locul de muncă, în cazul apariției oricărui pericol iminent de incendiu; 

· Să furnizeze persoanelor abilitate toate datele și informațiile de care are cunoștință, referitoare la producerea incendiilor; 

· Să participe necondiționat la instruirile și testările pe linie de Situații de Urgență, P.S.I., organizate în cadrul organizației; 

· Să participă necondiționat la simulările/exercițiile pe linie de Situații de Urgență, P.S.I., organizate în cadrul organizației; 

· În caz de incendiu, să acorde ajutor, când și cât este rațional posibil, semenilor aflați în pericol sau în dificultate, din proprie inițiativă ori la solicitarea victimei, a reprezentanților autorităților administrației publice, precum și a personalului serviciilor de urgență; 

· Să anunțe prin orice mijloc serviciile de urgență și să ia măsuri, după posibilitățile sale, pentru limitarea și stingerea incendiului; 

· Să cunoască măsurile de prim ajutor și evacuare în cazul unor situații de urgență și să le aplice imediat în caz de accident; 

· Să informeze autoritățile sau serviciile de urgență abilitate, prin orice mijloace, inclusive telefonic, prin apelarea numărului 112, despre iminența producerii sau producerea oricărei situații de urgență despre care ia cunoștință. 

Atribuții specifice controlului intern managerial

· Aplică și respectă OMFP nr. 600/2018 privind aprobarea Codului controlului intern/managerial, republicat, cu modificările și completările ulterioare; 

· Contribuie la elaborarea, dezvoltarea și actualizarea procedurilor specifice de lucru; 

· În cazul în care identifică un risc, completează și transmite formularul de alertă de risc ofițerului/responsabilului cu riscurile; 

· În cazul în care identifică o neregulă, completează și transmite formularul de alertă nereguli ofițerului/responsabilului cu neregulile; 

· Aplică politica de siguranță a datelor la nivelul compartimentului; 

· Asigură arhivarea și păstrarea documentelor; 

· Are obligația să păstreze secretul de stat, secretul de serviciu, precum și confidențialitatea în legătură cu faptele, informațiile sau documentele de care ia cunoștință în exercitarea atribuțiilor funcției publice, cu excepția informațiilor de interes public; 

· Are obligația respectării întocmai a regimului juridic al conflictului de interese și al incompatibilităților, stabilite potrivit legii și procedurilor interne; 

· Are obligația respectării codului privind conduita funcționarilor publici, precum și a perfecționării continue a cunoștințelor profesionale; 

· Îndeplinește și alte atribuții prevăzute de lege sau însărcinări stabilite de către conducerea instituției (Primar, viceprimar, secretar general); 

· Răspunde administrativ, disciplinar sau penal, după caz, pentru neîndeplinirea sarcinilor ce îi revin sau nerespectarea legislației în vigoare. 

Protecția datelor cu caracter personal

· Să păstreze în condiții de strictețe parolele și mijloacele tehnice de acces la datele cu caracter personal pe care le prelucrează în virtutea atribuțiilor sale de serviciu; 

· Să interzică în mod efectiv și să împiedice accesul oricărui alt salariat la canalele de accesare a datelor personale disponibile pe computerul societății cu ajutorul căruia își desfășoară activitatea; 

· Să manipuleze datele cu caracter personal stocate pe suport fizic la care are acces în virtutea atribuțiilor sale cu cea mai mare precauție, atât în ce privește conservarea suporturilor, cât și în ce privește depunerea lor în locurile și în condițiile stabilite în procedurile de lucru; 

· Nu va divulga nimănui și nu va permite nimănui să ia cunoștință de parolele și mijloacele tehnice de acces în sistemele informatice pe care le utilizează în desfășurarea atribuțiilor de serviciu; 

· Nu va divulga nimănui datele cu caracter personal la care are acces, atât în mod nemijlocit, cât și, eventual, în mod mediat, cu excepția situațiilor în care comunicarea datelor cu caracter personal se regăsește în atribuțiile sale de serviciu sau a fost autorizată de către superiorul ierarhic; 

· Nu va copia pe support fizic nici un fel de date cu caracter personal disponibile în sistemele informatice ale societății, cu excepția situațiilor în care această activitate se regăsește în atribuțiile sale de serviciu sau a fost autorizată de către superiorul ierarhic; 

Atribuții generale

1. Respectă prevederile cuprinse în ROF și ROI. 

2. Îndeplinește sarcinile ce îi revin conform fișei postului. 

3. Respectă disciplina muncii. 

4. Respectă măsurile de securitate și sănătate a muncii în instituție. 

5. Respectă toate procedurile și instrucțiunile de lucru în activitatea pe care o desfășoară. 

6. Asigură securitatea datelor și păstrează secretul de serviciu. 

7. Răspunde de integritatea patrimoniului încredințat, de modul de gestionare și utilizare al acestuia. 

8. Răspunde de deteriorarea instrumentelor și dispozitivelor de lucru, dacă aceasta s-a produs din culpa sa directă și anunță imediat conducerea instituției. 

Identificarea funcției publice corespunzătoare postului

1. Denumirea: POLIȚIST LOCAL 

2. Clasa: III
3. Gradul profesional: ASISTENT

Sfera relațională a titularului postului

1. Sfera relațională internă:
a) Relații ierarhice:
· subordonat față de: Primar, viceprimar, secretar general; 

· superior pentru: nu este cazul. 

b) Relații funcționale: cu toate compartimentele din structura organizatorică a Primăriei comunei Dumbrăvița.

c) Relații de control: --

d) Relații de reprezentare: --

2. Sfera relațională externă:
a) Cu autorități și instituții publice: Ministerul de Interne, structuri ale Poliției Române, Instituția Prefectului Județului Brașov și alte instituții publice.

b) Cu organizații internaționale: nu este cazul.

c) Cu persoane juridice private: --

3. Limite de competență: are libertatea de a lua decizii în interiorul compartimentului, menite să ducă la îndeplinirea atribuțiilor care îi revin prin fișa postului.

4. Delegarea de atribuții și competență: în cazul concediilor de orice fel, precum și în alte cazuri speciale, atribuțiile sunt preluate de către o persoană desemnată de șeful ierarhic.

Întocmit de:

1. Numele și prenumele: 

2. Funcția de conducere: 

3. Semnătura: ………. 

Data întocmirii: ……….

Contrasemnat de:

1. Numele și prenumele:
2. Semnătura: ………. 

3. Data: ………. 

Luat la cunoștință de către ocupantul postului

4. Numele și prenumele:
5. Semnătura: ………. 

6. Data: ………. 

                                P R I M A R                                                                Secretar general 

                    Costescu Anisia-Georgiana                                                       Micu Costel                                                                                

